آذربایجاندا باش وئرن سل فلاکتیندن ۲ آی کئچمهسینه باخمایاراق، حادثهنین فسادلارینین آرادان قالدیریلماسی ایستیقامتینده هئچ بیر تدبیر حیاتا کئچمهییب.
آخار. آذ قربی آذربایجان بحرانی ایدارئتمه تشکیلاتی ریسینین وئردیی سون معلوماتا ایستینادلا خبر وئریر کی، حسن روحانی حاکمیتی طبیعی فلاکتین نتیجهلرینین آرادان قالدیریلماسی اوچون نظرده توتولان وسایتی تعمین ائتمهییب، نتیجهده بؤلگهده هئچ بیر برپا و یئنیدنقورما ایشلری گؤرولمهییب.
ائولری طبیعی فلاکت زامانی داغیلان و یا زیان گؤرن عائلهلر هله ده قوهوملارینین ائوینده یاشاماقدادیر، اونلارا ائولرینی برپا ائتمک و یا یئنیدن تیکمک اوچون دؤولت طرفیندن هر هانسی یاردیم و یا کرئدیت اؤدنیلمهییب.
داشقین سولاری نتیجهسینده داغیلان کؤرپولردن بیری ده اورمییادا مرگورین گلستان کؤرپوسودور. زیروه شهرجیینی سیلوانایا باغلایان کؤرپو بؤلگه اهالیسینین آوتوموبیلله حرکتی اوچون اولدوقجا مهم دور و اهالینین یاریسی بو کؤرپودن ایستیفاده ائتمهیه مجبوردور. لاکین حادثهدن ۲ آی کئچمهسینه رغما، هله ده گلستان کؤرپوسو برپا اولونماییب، بو ایسه بؤلگه اهالیسینین بؤیوک ناراحاتلیغینا سبب اولوب.
حاضردا چوخ سایدا آغیر و یونگول ماشینلار داغیلمیش کؤرپونون اوزریندن کئچیر و هر آن بدبخت حادثه باش وئره بیلر.
اورمییا شهرلرآراسی داشیماچیلیق و یول ایدارهسینین ریسی صادق حهبیب گلستان کؤرپوسونون برپا ایمکانینین اولمادیغینی، اونون یئنیدن تیکیلملی اولدوغونو قید ائدیب.
azb_Arab azb_Arab azb_Arab azb_Arab azb_Arab azb_Arab